Diari Oficial de la Generalitat Valenciana


Sumari del DOGV 5861, del 01-10-2008 (2008/11214)

RESOLUCIÓ d'11 de setembre de 2008, de la Direcció General d'Energia, per la qual s'atorga autorització administrativa a Energías Renovables Mediterráneas, SA (Renomar) per a la construcció de determinats trams de la línia elèctrica a 132 kV, doble circuit, per a l'evacuació de les zones 7 i 8 del Pla Eòlic de la Comunitat Valenciana, trams que discorren per termes municipals d'Andilla, Higueruelas, Villar del Arzobispo, Casinos i Llíria, a la província de València, s'aprova el projecte d'execució i es declara, en concret, la seua utilitat pública. Expedient ATLINE/2003/352/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5861

Data del DOGV
:   01-10-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/11338


Data del document
:   11-09-2008

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Andilla
    * Casinos
    * Villar del Arzobispo
    * Higueruelas
    * Llíria
    * subministrament d'energia elèctrica
    * empresa privada

RESOLUCIÓ d'11 de setembre de 2008, de la Direcció General d'Energia, per la qual s'atorga autorització administrativa a Energías Renovables Mediterráneas, SA (Renomar) per a la construcció de determinats trams de la línia elèctrica a 132 kV, doble circuit, per a l'evacuació de les zones 7 i 8 del Pla Eòlic de la Comunitat Valenciana, trams que discorren per termes municipals d'Andilla, Higueruelas, Villar del Arzobispo, Casinos i Llíria, a la província de València, s'aprova el projecte d'execució i es declara, en concret, la seua utilitat pública. Expedient ATLINE/2003/352/46. [2008/11683]  
Vist l'expedient amb referència ATLINE/2003/352 incoat pel Servici Territorial d'Indústria i Energia de València de la Conselleria d'Indústria i Energia a instància d'Energías Renovables Mediterráneas, SA (Renomar), amb domicili social a València, carrer Dr. Romagosa, núm. 1-4-W 2, relatiu a la sol·licitud de 18 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de línia elèctrica 132 kV doble circuit, ST Peñas de Dios - AP7 ST Bosques - ST Requena, als termes municipals d'Andilla, Villar del Arzobispo, Llíria, Bugarra, Gestalgar i Chiva, província de València, a la qual s'adjuntava projecte i annex, firmats per l'enginyer industrial Sr. Fernando Ortega Conde i visats pel Col·legi Oficial d'Enginyers Industrials de Biscaia.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de València núm. 183 de 03.08.04, el Diari Oficial de la Generalitat Valenciana núm. 4.827 de 25.08.04, el diari Las Províncias de 07.08.04 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, la separata del projecte a fi que establisquen les condicions tècniques procedents, decisions que estan en l'expedient.  
Vist que, de conformitat amb el que establix l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist l'expedient amb referència ATLINE/2003/279 incoat pel Servici Territorial d'Indústria i Energia de València de la Conselleria d'Indústria i Energia a instància de Nuevas Energías Valencianas, SA (Nevasa), amb domicili social a València, carrer Pedrapiquers, núm. 2, polígon industrial Vara de Quart, València, relatiu a la sol·licitud de 23 d'octubre de 2002, d'autorització administrativa, aprovació de projecte i declaració d'utilitat pública, en concret, per a la construcció de Línia elèctrica a 132 kV Bugarra - Vilamarxant, als termes municipals de Bugarra, Gestalgar, Pedralba, Cheste i Vilamarxant, província de València, a la qual s'adjuntava el projecte firmat per l'enginyer industrial Sr. Juan Montoliu Selma i visat pel Col·legi Oficial d'Enginyers Industrials de la Comunitat Valenciana i Albacete, demarcació de València.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de València núm. 229, de 26 de setembre de 2003, el Diari Oficial de la Generalitat Valenciana núm. 4.595, de 25 de setembre de 2003, el diari Las Províncias de 12 de setembre de 2003 i per mitjà d'exposició pública en els taulers d'edictes dels ajuntaments afectats.  
Vist que, d'acord amb el que establixen la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, la separata del projecte a fi que establisquen les condicions tècniques procedents, decisions que estan en l'expedient.  
Vist que, d'acord amb el que establix l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, mitjançant una Resolució de 2 de març de 2007, la secretària autonòmica de Territori i Medi Ambient formula Declaració d'Impacte Ambiental, en els termes següents:  
- Primer: estima no acceptable des del punt de vista ambiental, el projecte d'instal·lacions eòliques del Pla Eòlic de la zona 8 del Pla Eòlic de la Comunitat Valenciana, l'evacuació del qual es projecta per connexió a Bosques 1 de la zona 9 del Pla Eòlic, que al seu torn evacua a la ST de Requena  
- Segon: estima acceptable des del punt de vista ambiental, el projecte d'instal·lacions eòliques de la zona 8, el sistema d'evacuació del qual es projecta a la ST de Vilamarxant, amb les condicions que s'arrepleguen en l'apartat tercer de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica i determina la unificació en una mateixa línia de l'evacuació de l'energia procedent dels parcs eòlics de les zones 7 i 8.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA.  
Vist que a fi de fer complir les condicions imposades per la DIA esmentada, Energías Renovables Mediterráneas SA (Renomar) va presentar, amb data 2 de febrer de 2007, davant del Servici Territorial d'Energia de València, un escrit en què sol·licita continuar la tramitació de l'expedient, al qual adjunta un nou projecte de línia de 132 kV doble circuit per a evacuació de les zones 7 i 8 del Pla Eòlic de la Comunitat Valenciana, i s'inicia un nou expedient amb la referència ATLINE/2003/352/46/bis.  
Vist l'expedient amb referència ATLINE/2003/352/46/bis incoat pel Servici Territorial d'Energia de València de la Conselleria d'Infraestructures i Transport a instància d'Energías Renovables Mediterráneas, SA (Renomar), relatiu a la sol·licitud de 2 de febrer de 2007, d'autorització administrativa, aprovació de projecte i declaració d'utilitat pública, en concret, per a la construcció de Línia elèctrica a 132 kV, doble circuit, evacuació zones 7 i 8 del Pla Eòlic de la Comunitat Valenciana, als termes municipals d'Andilla, Higueruelas, Villar del Arzobispo, Casinos, Llíria, Benaguasil i Vilamarxant, província de València, a la qual s'adjuntava projecte de l'esmentada línia firmat per l'enginyer industrial Ricardo Santos Mata i visat pel Col·legi Oficial d'Enginyers Tècnics Industrials de Madrid amb data 19 de gener de 2007, i annex firmat pel mateix enginyer tècnic industrial i visat amb data 13 d'abril de 2007 pel mateix col·legi oficial.  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de València núm. 127, del dia 30 de maig de 2007; el Diari Oficial de la Generalitat Valenciana núm. 5.522, del 29 de maig de 2007; en el diari El mundo del dia 6 de juny de 2007, i per mitjà d'exposició en el tauler d'edictes dels ajuntaments afectats.  
Vist que segons el que establix la Llei 54/1997, de 27 de novembre, del Sector Elèctric, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments afectats pel projecte Andilla, Higueruelas, Villar del Arzobispo, Casinos, Llíria, Benaguasil i Vilamarxant, la separata de la part d'este a l'efecte d'establir les condicions tècniques procedenst, i els ajuntaments d'Andilla, Casinos, Llíria, Benaguasil i Vilamarxant van informar en els termes següents:   
Ajuntament de Casinos: a través d'informe de l'oficina tècnica, suggerix un traçat alternatiu, l'establiment d'unes compensacions per mitjà de cànon anual als propietaris afectats pel traçat de la línia elèctrica i la posició dels suports en punts situats entre parcel·les.  
Ajuntament de Benaguasil: a través d'ofici de l'alcalde, manifesta que el traçat proposat no s'ajusta dels objectius de planejament urbanístic del municipi, es proposa un canvi de traçat i la connexió amb la futura subestació projectada al terme municipal de Llíria  
Ajuntament de Vilamarxant: a través d'ofici de la regidora delegada d'Urbanisme, proposa variar el traçat a l'altura de Navaixet del Fetge, i la línia transcorre cap a Benaguasil deixant a l'est el polígon industrial de Pla de Montero i la realització en subterrani en sòl amb especial protecció paisatgística.  
Vist que, d'acord amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre així mateix separata del projecte tècnic modificat de la línia elèctrica projectada a:  
Conselleria d'Infraestructures i Transport, Servici Territorial de Carreteres  
Diputació Provincial de València, Servici de Carreteres  
Ministeri de Medi Ambient, Confederació Hidrogràfica del Xúquer  
Iberdrola Distribución Eléctrica, SAU.  
A fi que presenten la conformitat o l'oposició. Tots els informes remesos són favorables o amb condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist, que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava informe sobre l'adaptació del projecte remés al planejament urbanístic d'aplicació. Únicament ha contestat l'Ajuntament d'Andilla amb un informe favorable.  
Vist que estan en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, amb data 18 de desembre de 2007, l'empresa Energías Renovables Mediterráneas, SA (Renomar), presenta davant de la Direcció General d'Energia l'estudi d'impacte ambiental del sistema d'evacuació de la zona eòlica 8 (connexió a Vilamarxant).  
Vist que a fi d'atendre les al·legacions presentades pels ajuntaments de Casinos, Benaguasil i Vilamarxant, l'empresa Energías Renovables Mediterráneas SA (Renomar), presenta adjunt a l'estudi d'impacte ambiental, un estudi d'alternatives (modificacions puntuals) a l'esmentada línia.  
Vist que l'esmentat estudi d'impacte ambiental juntament amb l'estudi d'alternatives va ser sotmés a la informació pública corresponent, per mitjà d'anuncis en el Butlletí Oficial de la Província de València núm. 9, de l'11 de gener de 2008, el Diari Oficial de la Generalitat Valenciana núm. 5.673, de 4 de gener de 2008, en el diari El mundo del dia 9 de gener de 2008.  
Vist que, mitjançant una Resolució de 2 de juny de 2008, la secretària autonòmica de Territori i Medi Ambient formula resolució complementària de la Declaració d'Impacte Ambiental, i estima acceptable des del punt de vista ambiental, el sistema d'evacuació de la zona 8 en la seua totalitat i parcial de la zona 7, amb les condicions que s'arrepleguen en l'apartat segon de la part dispositiva de la mencionada resolució complementària de la Declaració d'Impacte Ambiental.  
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i d'acord amb l'article 18 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Energías Renovables Mediterráneas, SA (Renomar) autorització administrativa per a la construcció de la Línia elèctrica 132 kV doble circuit, evacuació zones 7 i 8 del Pla Eòlic de la Comunitat Valenciana, per als trams següents: tram comprés entre la SE Peñas de Dios i Ap70; tram comprés entre els suports Ap 83 i Ap 85; tram comprés entre els suports Ap91 i Ap102, i el tram comprés entre els suports Ap107 i Ap124, que discorren pels termes municipals d'Andilla, Higueruelas, Villar del Arzobispo, Casinos i Llíria a la província de València i les característiques principals de la qual són les següents:  
Tram SE Peñas de Dios a Ap70  
Subtram: SE Peñas de Dios a Ap 7  
Origen del subtram: SE Peñas de Dios  
Fi de subtram: suport 7  
Tensió nominal: 132 kV (1ª categoria).  
Tipologia constructiva: aèria.  
Freqüència: 50 Hz.  
Nombre de circuits: un  
Conductors: alumini-acer, tipus LA-280, HAWK de 281,1 mm² de secció total.  
Cables de terra: un tipus OPGW 15-24, de 118 mm² de secció.  
Aïllament: constituït per un aïllador de vidre trempat, tipus E100/146  
Suports: metàl·lics d'acer galvanitzat.  
Presa de terra: per mitjà de dos piques d'acer de coure de 14 mm de diàmetre i 2 metres de longitud.   
Nombre de suports : 7  
  
Subtram: Ap 7 al Ap 70  
Origen del subtram: suport Ap 7  
Fi de subtram: suport 70  
Tensió nominal: 132 kV (1ª categoria).  
Tipologia constructiva: aèria  
Freqüència: 50 Hz.  
Nombre de circuits: dos  
Conductors. Un circuit d'alumini-acer, tipus LA-380, GULL de 381,0 mm² de secció total i un altre circuit d'alumini-acer, tipus LA-545 (CARDINAL) de 547,30 mm² de secció total  
Cables de terra: un tipus OPGW 15-24, de 118 mm² de secció.  
Aïllament: constituït per un aïllador de vidre temperat, tipus E100/146  
Suports: metàl·lics d'acer galvanitzat.  
Posada a terra: per mitjà de dos piques d'acer de coure de 14 mm de diàmetre i 2 metres de longitud.   
Nombre de suports : 63  
  
Tram Ap 83 al Ap 85  
Origen del tram: suport Ap 83  
Fi de tram: suport 85  
Tensió nominal: 132 kV (1ª categoria).  
Tipologia constructiva: aèria  
Freqüència: 50 Hz.  
Nombre de circuits: dos  
Conductors: un circuit d'alumini-acer, tipus LA-380, GULL de 381,0 mm² de secció total i un altre circuit d'alumini-acer, tipus LA-545 (CARDINAL) de 547,30 mm² de secció total  
Cables de terra: un tipus OPGW 15-24, de 118 mm² de secció.  
Aïllament: constituït per un aïllador de vidre temperat, tipus E100/146  
Suports: metàl·lics d'acer galvanitzat.  
Posada a terra: per mitjà de dos piques d'acer de coure de 14 mm de diàmetre i 2 metres de longitud.   
Nombre de suports: 2  
  
Tram Ap91 al Ap 102  
Origen de tram: suport Ap 91  
Fi de subtram: suport 102  
Tensió nominal: 132 kV (1ª categoria).  
Tipologia constructiva: aèria  
Freqüència: 50 Hz.  
Nombre de circuits: dos  
Conductors: un circuit d'alumini-acer, tipus LA-380, GULL de 381,0 mm² de secció total i un altre circuit d'alumini-acer, tipus LA-545 (CARDINAL) de 547,30 mm² de secció total  
Cables de terra: un tipus OPGW 15-24, de 118 mm² de secció.  
Aïllament: constituït per un aïllador de vidre temperat, tipus E100/146  
Suports: metàl·lics d'acer galvanitzat.  
Posada a terra: per mitjà de dos piques d'acer de coure de 14 mm de diàmetre i 2 metres de longitud.   
Nombre de suports : 12  
  
Tram Ap 107 al Ap 124  
Origen del tram: suport Ap 107  
Fi de subtram: suport 124  
Tensió nominal: 132 kV (1ª categoria).  
Tipologia constructiva: aèria i subterrània  
Freqüència: 50 Hz.  
Nombre de circuits : dos  
Conductors: un circuit d'alumini-acer, tipus LA-380, GULL de 381,0 mm² de secció total i un altre circuit d'alumini-acer, tipus LA-545 (CARDINAL) de 547,30 mm² de secció total.   
Cables de terra: un tipus OPGW 15-24, de 118 mm² de secció.  
Aïllament: constituït per un aïllador de vidre temperat, tipus E100/146  
Suports: metàl·lics d'acer galvanitzat.  
Posada a terra: per mitjà de dos piques d'acer de coure de 14 mm de diàmetre i 2 metres de longitud.   
Nombre de suports: 18  
  
Pressupost total de la línia SE Peñas de Dios- SE Vilamarxant: 08.589.179,96 €, pressupost del projecte complet inclosos els trams no autoritzats per la present resolució.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer tècnic industrial Sr. Ricardo Santos Mata i visat pel Col·legi Oficial d'Enginyers Tècnics Industrials de Madrid amb data 19 de gener de 2007 i l'annex firmat pel mateix enginyer tècnic industrial i visat amb data 13 d'abril de 2007 pel mateix col·legi, en la part corresponent els trams objecte d'autorització administrativa, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de díhuit mesos a partir de l'ocupació real de les finques afectades. No obstant això, abans de l'acabament d'este termini Energías Renovables Mediterráneas SA (Renomar) podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València a l'efecte d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que és conforme als reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Energías Renovables Mediterráneas SA (Renomar) haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental de 2 de març de 2007 de la secretària autonòmica de Territori i Medi Ambient i la resolució complementària de 2 de juny de 2008.  
Tercer  
Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La necessitat d'ocupació indicada s'estén tant als béns i drets que hagen de ser materialment ocupats amb motiu de l'execució del projecte aprovat, com a aquells que siguen necessaris per a assegurar el funcionament adequat de la instal·lació, la protecció de l'entorn i medi ambient en general, així com per a condicionar i executar els enllaços i accessos necessaris per a interconnectar amb les infraestructures viàries de l'entorn, i això sense perjuí de l'obligació del promotor d'obtindre, amb caràcter previ a l'execució d'estos, les preceptives autoritzacions administratives que a este efecte li fóra legalment exigible demanar.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals intentada la notificació, no s'haguera pogut realitzar.  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*  
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 11 de setembre de 2008.- El director general d'Energia: Antonio Cejalvo Lapeña.